APSTIPRINĀTS

 ar Nacionālā kino centra vadītājas

 15.03.2018. rīkojumu Nr.12

**2018.gada kONKURSs**

**dokumentāla multimediāla projekta “Simtgade” izveidei**

**NOLIKUMS**

1. **Konkursa mērķis, vispārīgie jautājumi**
	1. Nolikums nosaka Nacionālā kino centra (turpmāk – Kino centrs) sadarbībā ar LR Kultūras ministrijas Simtgades biroju (turpmāk – Simtgades birojs) un Valsts SIA "Latvijas Televīzija" (turpmāk – LTV) rīkotā konkursa “2018. gada konkurss dokumentāla multimediāla projekta “Simtgade” izveidei” (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975) noteikto kārtību.
	2. Iepazīties ar Konkursa nolikumu var Kino centrā – Rīgā, Peitavas ielā 10 (tālr. 67358878) vai Kino centra mājaslapā [www.nkc.gov.lv](http://www.nkc.gov.lv).
	3. **Konkursa mērķis ir atbalstīt viena dokumentāla multimediāla projekta “Simtgade” (turpmāk – Projekts) izveidi, dokumentējot Latvijas valsts simtgades svinību norisi 2018. gadā sekojošos audiovizuālos un multimediālos darbos:**
	4. **piecpadsmit dokumentālas īsfilmas (13 min katra), kas paredzētas demonstrēšanai LTV kanālos, sākot no 2018. gada septembra, katrai īsfilmai papildus (no īsfilmā neietilpstoša materiāla) izveidojot tekstuālu un/vai fotostāstu (2000 zīmes) par iesaistītajiem cilvēkiem, notikumiem vai procesiem;**
	5. **piecpadsmit dokumentālā materiālā balstītas epizodes (3-5 min *webisodes*), kas paredzētas izrādīšanai interneta kanālos Latvijā un ārvalstīs, sākot no 2018. gada septembra, interneta mārketinga publikāciju vajadzībām nodrošinot pavadošos tekstus un papildu vizuālos materiālus fotogrāfiju, stopkadru vai citu materiālu veidā;**
	6. **viena pilnmetrāžas dokumentālā filma (90-120 min), kas paredzēta izplatīšanai, sākot no 2019. gada marta.**
	7. Konkursa finansējumu veido Kultūras ministrijas valsts budžeta apakšprogrammas 22.12.00. „Kultūras pasākumi, sadarbības līgumi un programmas” finansējums **150 000 EUR** apmērā, kas **paredzēts, lai īstenotu vienu Projektu, kuru veido visi šī nolikuma 3.1.-3.3.punktos minētie darbi.**
	8. Konkursa ietvaros tiek atbalstītas visas Projekta izveides izmaksu pozīcijas (attīstīšana, ražošanas sagatavošana, ražošana un pēcapstrāde).
2. **Iesniedzot Konkursā Projektu, projekta iesniedzējs piekrīt sekojošiem Konkursa nosacījumiem un atbalsta gadījumā apņemas**:
	1. Projekta gaitā radīt stāstus par valsts simtgades svinību norisi 2018. gadā (saskaņā ar programmu, kas pieejama <https://lv100.lv/programma/kalendars/>), veidojot vienu kopīgu vēstījumu, akcentējot sabiedrības, notikumu, vietu, nozaru un personību daudzveidību, simtgades svinību dalībnieku, apmeklētāju un citas auditorijas emocijas un sajūtas, ievērojot arī sekojošo:
		1. atspoguļot notikumus un norises Rīgā, Latvijas reģionos un (iespēju robežās) diasporā, akcentējot multikulturālisma un reģionālās savdabības aspektu;
		2. akcentēt simtgades svinību norises tematisko daudzveidību (piemēram: kultūra, arhitektūra, mūsdienu tehnoloģijas, dizains, uzņēmējdarbība, lauksaimniecība, vēsture, zinātne, inovācijas, tradīcijas, kultūras mantojums, sports, u.c.);
		3. akcentēt dažādu sabiedrības grupu iesaisti valsts simtgades svinēšanā;
		4. Projekta veidošanas gaitā orientēties uz daudzveidīgu auditoriju, aptverot dažādas demogrāfiskas un vecuma grupas.
	2. **Projektu veidot kā dinamisku liecību par simtgades svinībām**, ievērojot visu projekta daļu veidošanasun nodošanas grafiku (šī nolikuma 6.pielikums) un tehniskos formātus (šī nolikuma 7.pielikums);
	3. **Projekta veidošanas laikā sadarboties ar LTV un tās satura redaktoriem**, kuri sniegs konsultācijas un ieteikumus projekta satura un producēšanas kvalitātes veicināšanā;
	4. **nodot ekskluzīvas Projekta izplatīšanas tiesības LTV projekta un tā daļu demonstrēšanai elektroniskajos plašsaziņas līdzekļos** (televīzijas kanālos un internetā)
	5. **nodot Projekta izplatīšanas tiesības (vienkārša licence) Kino centram ar mērķi nodrošināt projekta nekomerciālu pieejamību plašai sabiedrībai Latvijā un ārvalstīs**. Kino centram ir tiesības:
		1. veikt nekomerciālu (bez tieša komerciāla nolūka) projekta demonstrēšanu un izmantošanu izglītības iestādēs, bibliotēkās, muzejos, valsts un pašvaldību iestādēs/ institūcijās, kā arī sabiedriskajās organizācijās, un to rīkotajos pasākumos, festivālos, filmu dienās Latvijā un ārvalstīs;
		2. veikt projekta nesēju (kopiju) reproducēšanu un projekta izmantošanu nekomerciālai video un interneta izplatīšanai. Minēto filmas izplatīšanas tiesību īstenošanai Kino centram ir tiesības reproducēt projektu vai tā daļas, kā arī tiesības nodot licenci trešajām personām.
3. **Konkursā nevar tikt iesniegti projekti, kuri ir jau saņēmuši publisko finansējumu**.

**II. Projektu iesniedzēji, kas var pretendēt uz finansējumu projektu īstenošanai**

1. **Projektu Konkursam var iesniegt tikai Latvijā reģistrēti komersanti, biedrības vai nodibinājumi, kuri ir producējuši televīzijas un/ vai interneta kanāliem paredzētu audiovizuālu saturu, kas ir līdzvērtīgs nolikuma 3.1. un 3.2. punktos norādītajam.**
2. Uz finansējumu nevar pretendēt, ja:
	1. projekta iesniedzējs pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par projekta iesniedzēja bankrotu;
	2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;
	3. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4.panta 1.daļu (ja attiecināms);
	4. projektu iesniedz raidorganizācija;
	5. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.

**III. Projekta sagatavošana un iesniegšana**

1. **Projektu sagatavo datorrakstā latviešu valodā. Iesniedzot projektu papīra formā, tā lapām jābūt cauršūtām un secīgi sanumurētām, ņemot vērā, ka pirmā lapa ir pieteikuma veidlapa. Lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu**.
2. Projekta saturs/ iesniedzamie dokumenti:
	1. **aizpildīta projekta iesnieguma veidlapa** (šī nolikuma 1.pielikums), ko parakstījusi projekta iesniedzēja amatpersona (vai īpaši tam pilnvarota persona – tādā gadījumā jāiesniedz pilnvaras oriģināls vai normatīvajos aktos noteiktā kārtībā apliecināta kopija);
	2. **šī nolikuma 2.pielikumā norādītie iesniedzamie dokumenti**.
3. **Projektu iesniegšanas termiņš – līdz 2018. gada 16. aprīlim plkst.12:00.**
4. Projektu noteiktā termiņā iesniedz vienā no šādiem veidiem:
	1. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi **nkc@nkc.gov.lv**;
	2. **papīra formā 3 (trīs) eksemplāros**, no kuriem viens ir oriģināls un divas kopijas – iesniedz personīgi Kino centrā Rīgā, Peitavas ielā 10 (tālr. 67358878) vai nosūta pa pastu uz minēto Kino centra adresi. Ja iesniedzējs nosūta projektu pa pastu, tas nodrošina projekta saņemšanu līdz nolikuma 12. punktā noteiktajam termiņam. Pēc norādītā termiņa pa pastu saņemtos piedāvājumus nepieņem un neatvērtus nosūta atpakaļ.
5. Neatkarīgi no Konkursa rezultātiem Kino centrs uzglabā elektroniska dokumenta formā iesniegto projektu, kā arī papīra formā iesniegtā projekta vienu eksemplāru. Konkursā neatbalstīta projekta gadījumā eksemplārs tiek uzglabāts 5 (piecus) gadus no projekta iesniegšanas datuma. Pārējos projekta eksemplārus tā iesniedzējs var saņemt 3 (trīs) mēnešu laikā no to iesniegšanas datuma; pēc šī termiņa beigām Kino centrs ir tiesīgs tos iznīcināt.

**IV. Projektu vērtēšana**

1. Projektus vērtē Kino centrs un Kino centra izveidota Citu filmu nozares projektu Konkursa ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas filmu nozarē un kuri nepārstāv projektu iesniedzēju intereses.
2. Kino centrs veic projekta un projekta iesniedzēja vērtēšanu atbilstoši šī nolikuma 3.pielikumā norādītajiem administratīvās atbilstības vērtēšanas kritērijiem, izņemot 3.pielikumā norādīto 2.3., 2.4., 2.9. un 2.10. kritēriju, kuru vērtējumā Kino centrs norāda - nav attiecināms:
	1. ja projekta iesniedzējs vai projekts 3.pielikumā norādītajos 1.1. – 1.6. un 2.1. – 2.4. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
	2. ja projekts vienā vai vairākos 3.pielikuma 2.5. – 2.10. atbilstības kritērijos saņēmis vērtējumu „Nē”, Kino centrs projekta iesniedzējam nosūta (pa pastu vai uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 3.pielikuma 2.5. – 2.10. atbilstības kritērijiem. Ja pēc atkārtotas vērtēšanas projekts 3.pielikuma 2.5. – 2.10. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
3. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, projektiem sākotnēji **piedaloties projektu prezentācijās (sarunā ar Komisiju)**, par kuru norises vietu, laiku un kārtību Kino centrs rakstiski informē projektu iesniedzējus (nosūtot informāciju uz katra projekta iesniedzēja norādīto e-pasta adresi) ne vēlāk kā 5 kalendārās dienas pirms noteiktā datuma. Projekta iesniedzējs apņemas nodrošināt projekta autoru un producentu piedalīšanos projekta prezentācijā.
4. Pēc visu projektu prezentācijām Komisija nosaka projekta atbilstību 4.pielikumā norādītajiem projekta kvalitātes vērtēšanas kritērijiem pēc 4.pielikumā norādītās vērtēšanas metodikas. Projekta gala vērtējums ir visu Komisijas locekļu piešķirtais kopējais vidējais punktu skaits.
5. Komisija iesaka piešķirt finansējumu augstāko vērtējumu ieguvušajam projektam. Gadījumā, ja projekti kvalitātes kritēriju vērtējumā ieguvuši mazāk kā 70% no maksimāli iespējamā punktu skaita, Komisijai ir tiesības sniegt atzinumu par atteikumu piešķirt finansējumu projektiem.
6. Ievērojot Komisijas sniegto atzinumu, Kino centra vadītājs **viena mēneša laikā pēc projektu iesniegšanas termiņa beigām** pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64.panta otro daļu. Paziņojumu par konkursa rezultātiem publicē Kino centra mājaslapā [**www.nkc.gov.lv**](http://www.nkc.gov.lv)**.**

**V. Finansēšanas līguma noslēgšana**

1. **Kino centrs mēneša laikā pēc tam, kad pieņemts lēmums piešķirt finansējumu Projekta atbalstīšanai, noslēdz ar projekta iesniedzēju trīspusēju, tai skaitā ar LTV, finansēšanas līgumu par Projekta īstenošanu**. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi un darbu grafiku).
2. Piešķirtā finansējuma saņemšanai un attiecīgo Projekta īstenošanas izdevumu veikšanai projekta iesniedzējam jāatver norēķinu konts Valsts kasē.
3. Ja finansēšanas līgums par Projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu Projekta atbalstīšanai.
4. Projekta īstenošana un Kino centra veiktā Projekta īstenošanas uzraudzība tiek veikta saskaņā ar MK noteikumu Nr.975 VII sadaļā noteikto kārtību un noslēgto finansēšanas līgumu.

**1.PIELIKUMS**

# 2018.gada kONKURSs dokumentāla multimediāla projekta

**“Simtgade” izveidei**

# Projekta iesnieguma VEIdlapa

**PROJEKTA IESNIEDZĒJS – PRODUCĒJOŠĀ KOMPĀNIJA (juridiska persona)**

|  |
| --- |
|  |
| **nosaukums** |  |
| **Nodokļu maksātāja reģistrācijas Nr.** |  |
| **Vadītājs (vārds, uzvārds)** |  |
| **Vadītāja amats**  |  |
| **juridiskā adrese** |  | LV-  |
| **faktiskĀ adrese****ja atšķiras no juridiskās adreses** |  | LV-  |
| **Tālrunis**  |  | **E-pasts** |  | **www** |  |
|  |
|  |  |  |  |  |  |  |  |  |
| **PROJEKTA KOPĒJĀS IZMAKSAS** | **EUR** |  |
| **PIEPRASĪTAIS FINANSĒJUMS un TĀ MĒRĶIS** | **EUR** |  |
|  |  |
| **PROjekta autori (vārds, uzvārds)** |  |
| **Režisori** |  | **Scenāristi** |  | **Operatori** |  |
| **Mākslinieki** |  | **Komponisti** |  | **Citi** |  |
| **Montāžas režisori** |  | **Skaņu režisori** |  |

|  |  |
| --- | --- |
| **Projekta vadītājS (vārds, uzvārds)** |  |
| **Tālrunis**  |  | **E-pasts** |  |

|  |
| --- |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:** **1) ir ievērotas Latvijas Republikas normatīvo aktu (t.sk., Autortiesību likuma) prasības;****2) šajā veidlapā un iesniegtajā projektā norādītās ziņas ir patiesas;****3) projekta iesniedzējam projekta iesniegšanas dienā nav nodokļu un valsts sociālās apdrošināšanas obligāto iemaksu parādu;** |

|  |  |  |  |  |
| --- | --- | --- | --- | --- |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |

**2.PIELIKUMS**

**Projekta saturs (dokumenti iesniedzami norādītajā secībā)**

|  |  |
| --- | --- |
| **Saturs** | **Piezīmes** |
| 1. **Projekta iesnieguma veidlapa** (šī nolikuma 1.pielikums)
 | parakstīta |
| 1. **Projekta satura rādītājs**
 |  |
| 1. **Detalizēti paskaidrojumi par visu trīs projekta audiovizuālo daļu (īsfilmu, interneta epizožu un pilnmetrāžas dokumentālās filmas) plānoto kopējo struktūru un dramaturģisko risinājumu, kā arī katras atsevišķās projekta daļas uzbūve**
 | iesniedzams arī elektroniski VIENĀ PDF DOKUMENTĀ, nosūtot uz e-pasta adresi atbalsts@nkc.gov.lv  |
| 1. **Detalizēts katras projekta daļas sižeta izklāsts vai scenārijs, ievērojot nolikuma 6.1.punktā noteikto**
 |
| 1. **Detalizēti paskaidrojumi par projekta kopējo radošo un vizuālo risinājumu, kā arī paskaidrojumi par šiem risinājumiem katrai no projekta audiovizuālajām daļām atsevišķi**
 |
| 1. **Projekta galvenā radošā personāla (scenāristu, režisoru, operatoru, montāžas režisoru u.c.), kā arī producenta filmogrāfijas**
 |
| 1. **Norāde uz elektronisko adresi, kurā pieejami režisoru/scenāristu pabeigtie darbi** – **ne vairāk kā 2 piemēri ar straumēšanas funkcionalitāti**
 |
| 1. **Detalizēts visa projekta ražošanas plāns ar producenta paskaidrojumu par šī plāna īstenošanu saskaņā ar Konkursā noteiktajiem projekta pabeigšanas termiņiem**
 |
| 1. **Detalizēta projekta kopējā izdevumu tāme** *euro***, kurā atsevišķā ailē ir norādīts Konkursā pieprasītais finansējums,** kurā iekļaujamas arī zvērināta revidenta izmaksas
 | pieteikuma tāmē neparedzētiem izdevumiem var tikt rezervēti ne vairāk kā 7% un netiešām izmaksām (administratīviem izdevumiem) ne vairāk kā 7% no pieprasītā finansējuma; producēšanas (studijas) maksa netiek finansēta |
| 1. **Ziņas par projekta iesniedzēja (juridiska persona) iepriekšējo pieredzi līdzvērtīgu projektu veidošanā – televīzijas un/ vai interneta kanāliem paredzētā audiovizuālā satura izveidē**
 | jāizmanto Pielikumā Nr.5 pievienotā veidlapa |

**3.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **1.1.** | **Projekta iesniedzējs atbilst Ministru kabineta 2010.gada 12.oktobra noteikumu Nr.975 "Kārtība, kādā Nacionālais kino centrs piešķir publisko finansējumu filmu nozares projektiem" (turpmāk – noteikumi) 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8.panta trešajā daļā minētajiem nosacījumiem** |  |  |
| **1.2.** | **Projekta iesniedzējam nav nodokļu parādu un valsts sociālās apdrošināšanas obligāto iemaksu parādu[[1]](#footnote-1)** |  |  |
| **1.3.** | **Projekta iesniedzējs nav pasludināts par maksātnespējīgu, neatrodas likvidācijas procesā, tā saimnieciskā darbība nav apturēta vai pārtraukta, nav uzsākta tiesvedība par tā bankrotu[[2]](#footnote-2)** |  |  |
| **1.4.** | **Projekta iesniedzējs ir izpildījis saistības, kas izriet no finansēšanas līgumiem par projektu īstenošanu, kas noslēgti ar Nacionālo kino centru** |  |  |
| **1.5.** | **Projekta iesniedzējs nav raidorganizācija** |  |  |
| **1.6.** | **Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām** |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **2.1.** | **Projekts ir iesniegts noteiktajā termiņā** |  |  |
| **2.2.** | **Projekts attiecas uz projektu konkursa mērķi saskaņā ar nolikumu** |  |  |
| **2.3.** | **Latvijas spēlfilmas vai animācijas filmas veidošanas projekts atbilst noteikumu 16.punktā minētajiem nosacījumiem** |  Nav attiecināms   |
| **2.4.** | **Projekts atbilst noteikumu 17.punktā minētajiem nosacījumiem** |  Nav attiecināms  |
| **2.5.** | **Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona** |   |   |
| **2.6.** | **Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu** |   |   |
| **2.7.** | **Ir iesniegti visi nepieciešamie dokumenti** |   |   |
| **2.8.** | **Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms)** |   |   |
| **2.9.** | **Latvijas filmas veidošanas projekta atbilstība noteikumu 6.punktā minētajiem nosacījumiem** |  Nav attiecināms  |
| **2.10.** | **Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms)** |  Nav attiecināms  |

**4.PIELIKUMS**

**Projekta kvalitātes vērtēšanas kritēriji un vērtēšanas metodika**

|  |  |  |
| --- | --- | --- |
| **Kritērijs** | **Tiek vērtēts** | **Iespējamais punktu skaits**  |
| **Projekta nozīmīgums un aktualitāte** | **Projektā piedāvātā tēmas (simtgades norišu dokumentēšana) risinājuma oriģinalitāte un nozīmīgums Latvijas sabiedrības un skatītāju kontekstā** | **5** |
| **Projekta mākslinieciskā kvalitāte**  | **Projekta piedāvātais radošais un vizuālais risinājums un tā pamatojums/atbilstība konkursa mērķim** | **10** |
| **Visu trīs projekta daļu sižeta/saturiskā kvalitāte** | **10** |
| **Projekta profesionālā kvalitāte – projekta finanšu, laika un darbības plāna samērojamība** | **Projekta tāmes un kalendārā darbu plāna atbilstība projekta specifikai (konkursa mērķim) un noteiktajiem darbu nodošanas termiņiem** | **10** |
| **Projekta iesniedzēja iepriekšējā pieredze un kompetence**  | **Projekta iesniedzēja iepriek­šējā pieredze līdzvērtīgu projektu īstenošanā** | **5** |
| **Projekta autoru iepriekšējā pieredze un kompetence**  | **Projekta radošās un tehniskās komandas, tai skaitā projekta vadītāja (producenta), kvalifikācija un pieredze** | **10** |
|  | **Kopējais iespējamais punktu skaits projektam** | **50** |

**5.PIELIKUMS**

**Projekta iesniedzēja (juridiska persona) iepriekšējā pieredze līdzvērtīgu projektu veidošanā**

 **– televīzijas un/ vai interneta kanāliem paredzētā audiovizuālā satura izveidē**

|  |  |
| --- | --- |
| **Projekta iesniedzēja nosaukums** |  |

|  |  |  |  |
| --- | --- | --- | --- |
| **Projekta nosaukums** | **Gads** | **Formāts (garums, daļas)** | **Norāde par projektu interneta vidē** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**6.PIELIKUMS**

**Projekta daļu veidošanas un nodošanas grafiks**

|  |  |
| --- | --- |
| **Materiāla veids** | **Datums**  |
| Pirmā īsfilma + vebizode | 01.08.2018. |
| Pavadošo interneta materiālu iesniegšana | 01.08.2018. |
| Otrā īsfilma + vebizode | 30.08.2018. |
| Pavadošo interneta materiālu iesniegšana | 31.08.2018. |
| Trešā īsfilma + vebizode | 06.09.2018. |
| Pavadošo interneta materiālu iesniegšana | 07.09.2018. |
| Ceturtā īsfilma + vebizode | 13.09.2018. |
| Pavadošo interneta materiālu iesniegšana | 14.09.2018. |
| Piektā īsfilma + vebizode | 20.09.2018. |
| Pavadošo interneta materiālu iesniegšana | 21.09.2018. |
| Sestā īsfilma + vebizode | 27.09.2018. |
| Pavadošo interneta materiālu iesniegšana | 28.09.2018. |
| Septītā īsfilma + vebizode | 04.10.2018. |
| Pavadošo interneta materiālu iesniegšana | 05.10.2018. |
| Astotā īsfilma + vebizode | 11.10.2018. |
| Pavadošo interneta materiālu iesniegšana | 12.10.2018. |
| Devītā īsfilma + vebizode | 18.10.2018. |
| Pavadošo interneta materiālu iesniegšana | 19.10.2018. |
| Desmitā īsfilma + vebizode | 25.10.2018. |
| Pavadošo interneta materiālu iesniegšana | 26.10.2018. |
| Vienpadsmitā īsfilma + vebizode | 01.11.2018. |
| Pavadošo interneta materiālu iesniegšana | 02.11.2018. |
| Divpadsmitā īsfilma + vebizode | 08.11.2018. |
| Pavadošo interneta materiālu iesniegšana | 09.11.2018. |
| Trīspadsimtā īsfilma + vebizode | 15.11.2018. |
| Pavadošo interneta materiālu iesniegšana | 16.11.2018. |
| Četrpadsmitā īsfilma + vebizode | 22.11.2018. |
| Pavadošo interneta materiālu iesniegšana | 23.11.2018. |
| Piecpadsmitā īsfilma + vebizode | 29.11.2018. |
| Pavadošo interneta materiālu iesniegšana | 30.11.2018. |
| Pilnmetrāžas dokumentālās filmas iesniegšana | 01.03.2019. |

**7.PIELIKUMS**

**Projekta audiovizuālo daļu veidošanas grafiks un materiālu nodošanas tehniskie formāti**

|  |  |  |  |
| --- | --- | --- | --- |
|  | MPEG2 | MXF D-10  | QuickTime  |
| **File extension** | mpg | Mxf (OP1a) | mov |
| **Video** |  |  |  |
| Format | MPEG2 | MPEG-2 IMX | MPEG-2 IMX |
| Stream type | Program stream | Program stream | Program stream |
| Profile@Level | Main@Main orHigh@Main | 4:2:2@Main | 4:2:2@Main |
| GOP length | 12 | I frame | I frame |
| Bit rate mode | Constant | Constant | Constant |
| Bit rate | 15 Mbps | 50Mbps | 50 Mbps |
| Display aspect ratio | 16:9 | 16:9 | 16:9 |
| Frame rate | 25 fps | 25 fps | 25 fps |
| Video standard | PAL (720x576) | PAL (720x576) | PAL (720x576) |
| Color space | YUV | YUV | YUV |
| Chroma subsampling | 4:2:2 or 4:2:0 | 4:2:2 | 4:2:2 |
| Bit depth | 8 bits | 8 bits | 8 bits |
| Scan type | Interlaced | Interlaced | Interlaced |
| Scan order | Top Field First | Top Field First | Top Field First |
| **Audio** |  |  |  |
| Track count | 1 | 1 | 1 |
| Format | MPEG-1 Layer 2 | PCM | PCM |
| Bit rate mode | Constant | Constant | Constant |
| Bit rate | 384 Kbps | 1 536 Kbps | 1 536 Kbps |
| Channels | 2 channels (stereo) | 2 channels (stereo) | 2 channels (stereo) |
| Sampling rate | 48.0 kHz | 48.0 kHz | 48.0 kHz |
| Bit depth | 16 bits | 16 or 24 bits | 16 or 24 bits |
| Alignment level | -18 dBFS | -18 dBFS | -18 dBFS |
| Peak level | -9 dBFS | -9 dBFS | -9 dBFS |

1. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē <https://www6.vid.gov.lv/> [↑](#footnote-ref-1)
2. Kino centrs pārbauda informāciju Valsts ieņēmumu dienesta un Uzņēmumu reģistra datu bāzēs [↑](#footnote-ref-2)